ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....ซามูไร บอนด์
...rr...วงในทีมที่ปรึกษาเศรษฐกิจของรัฐบาลเริ่มบ่นดังๆ ให้กระจิบกระจอกข่าวฟังว่า การทำงานไม่สวยหรูราบรื่นเหมือนอย่างที่ภาพที่เห็น หลังเศรษฐกิจฟื้นตัวรัฐบาลก็เริ่มกลับไปทำงานแบบเดิมๆ คืออืดอาดและจุกจิก โดยคนที่ถูกกุนซือรัฐบาลบ่นมากที่สุดยังคงเป็นกอร์ปศักดิ์ สภาวสุ เลขาธิการนายกรัฐมนตรี ที่รับผิดชอบโครงการประกันราคาข้าว
...rr...ขณะที่ผลโหวตของทีมที่ปรึกษาว่าทำงานดีสุดในรัฐบาลชุดนี้คือกรณ์ จาติกวณิช รมว.คลัง และอภิสิทธิ์ เวชชาชีวะ เดอะมาร์ค นายกรัฐมนตรี พร้อมมองว่าถ้ากรณ์นั่งคลังควบรองนายกรัฐมนตรีคุมเศรษฐกิจยกแผงเลยก็น่าจะดี
...rr...ไม่เพียงเท่านั้น ทีมที่ปรึกษาเศรษฐกิจยังบ่นว่า รัฐบาลมีมือดีๆ ทั้งขวา ทั้งซ้าย พร้อมจะช่วยเป็นขบวน แต่ไม่ใช้ให้เป็นประโยชน์ ทำให้สูตรแก้เศรษฐกิจขณะนี้เริ่มติดๆ ขัดๆ ต่างจากที่เข้ามารับตำแหน่งแรกๆ ที่เปิดกว้างรับฟัง อืม...มม... ก็เข้าใจว่าตอนนี้รัฐบาลต้องใช้เวลากับม็อบเยอะ!!!
...rr...เสียดายเศรษฐกิจที่กำลังรุ่งๆ ตอนนี้ไม่มีใครมาไขลานต่อ ล่าสุดสำนักงานเศรษฐกิจการคลัง ประเมินว่ายอดนักท่องเที่ยวเดือน ม.ค. 2553 จะเติบโตอีก 30% ส่งออกก็เติบโตในระดับเดียวกัน ยังไม่รวมราคาสินค้าเกษตรที่บานฉ่ำทุกรายการ เรียกได้ว่าถ้าเราไม่มีปัญหากันเองปีนี้น่าจะเป็นปีทองของคนไทย
...rr...แม้แต่กรณ์ก็ยังไม่กล้าวิเคราะห์ว่าอะไรจะเกิดขึ้นหลังวันพิพากษา คดีร่ำรวยผิดปกติของ พ.ต.ท.ทักษิณ ชินวัตร อดีตนายกรัฐมนตรีวันที่ 26 ก.พ. นี้ โดยบอกว่ายังคาดเดาไม่ได้ว่าอะไรจะเกิดขึ้น
...rr...ชาลอต โทณวณิก อดีตบิ๊กแบงก์กรุงศรีฯ วันนี้เริ่มออกมาให้สัมภาษณ์สื่อหนังสือพิมพ์และนิตยสาร หลังเจอข่าวเรื่องจะทิ้งช่อง 7 สี และมีเดีย ออฟ มีเดีย เพราะตอนนี้ใครต่อใครก็เมาท์กันแหลกเรื่องขัดแย้ง รวมถึงกระฉ่อนเรื่องจะกลับมาสู่วงการธนาคารพาณิชย์
...rr...แวดวงการเงินไทยต้องสูญเสียนายแบงก์ฝีมือดีไปอีกหนึ่งคน คือ สุทธิพงศ์ อิทธิพงศ์ รองกรรมการผู้จัดการใหญ่ ธนาคารนครหลวงไทย อีกทั้งยังเป็นรองประธานหอการค้าออสเตรเลียไทย ที่ประสบอุบัติเหตุทางรถยนต์ที่เกาะสมุย ทางโพสต์ทูเดย์ขอร่วมไว้อาลัย โดยการสวดอภิธรรมศพที่ศาลาจรินทร์สงวน ล่ำซำ วัดธาตุทอง กทม. ตั้งแต่วันที่ 23 ก.พ. เวลา 18.30 น. วันที่ 24 ก.พ.1 มี.ค. เวลา 19.00 น. m